කැකිරාව බමුණුගම ප්‍රදේශයේදී අනවසර පෞද්ගලික විදුලි වැටක විදුලි සැර වැදීමෙන් වන අලියකු මියගොස් තිබෙනවා.එලෙස මරණයට පත්වී ඇත්තේ උස අඩි 08ක් පමණ වන වයස අවුරුදු 25ක අලියෙකු බවයි වාර්තා වන්නේ.එම ප්‍රදේශයේ පදිංචි පුද්ගලයකු සිය වගා බිම වටා ඉදිකර තිබූ අනවසර පෞද්ගලික විදුලි වැටකට අමතර උපකරණ සම්බන්ධ කර අධිවිදුලි ධාරිතා සැපයීමට    කටයුතු කර ඇති බව සිදුකරන ලද මූලික විමර්ශණවලදී අණාවරණය වී තිබෙනවා එම විදුලි සැර වැදීමෙන් එම අලියා මිය ගොස් ඇති බවයි අද (11) දහවල් පැවති පශ්චාත් මරණ පරීක්ෂණයේදී පශු වෛද්‍යවරයා තහවුරු කර ඇත්තේ.වන අලියාගේ ඝාතනය සම්බන්ධයෙන් අදාළ වගාබිමේ හිමිකරු වනජීවී නිලධාරීන් විසින් අත්අඩංගුවට ගෙන ඇති අතර ඔහු වගා බිම වටා ඉදිකර තිබූ අනවසර විදුලි වැටට සවිකර තිබූ උපකරණ ද වනජීවි නිලධාරින් සිය භාරයට ගෙන තිබෙනවා.සැකකරු සහ නඩු භාණ්ඩ කැකිරාව මහේස්ත්‍රාත් අධිකරණය වෙත ඉදිරිපත් කිරීමට නියමිතයි.සිද්ධිය සම්බන්ධයෙන් රිටිගල වනසත්ව අඩවි කාර්යාලය මගින් වැඩිදුර විමර්ශණ සිදුකරනවා.